**מסכת בבא קמא – תשע"ח-תשע"ט דף מקורות #6**

**בענין נזקי עבד ואמה**

משנה ב"ק פז. העבד והאשה ... נשתחרר העובד חייבין לשלם

משנה ידים פ"ד מ"ז

פירוש הרמב"ם שם

גמ' ב"ק ד. ולא ק"ו ... מאה מנה בכל יום

רש"י שם ד"ה אפ"ה פטורין

תוספות שם ד"ה מידי

שיטמ"ק בשם תוספות הרא"ש שם ד"ה אעבד ואמה

תוספות שם ד"ה לאו

בית הבחירה שם ד"ה עבד ואמה

**משנה ידים פ"ד מ"ז**

אומרים צדוקין קובלין אנו עליכם פרושים שאתם אומרים שורי וחמורי שהזיקו חייבין ועבדי ואמתי שהזיקו פטורין מה אם שורי וחמורי שאיני חייב בהם מצות הרי אני חייב בנזקן עבדי ואמתי שאני חייב בהן מצות אינו דין שאהא חייב בנזקן אמרו להם לא אם אמרתם בשורי וחמורי שאין בהם דעת תאמרו בעבדי ובאמתי שיש בהם דעת שאם אקניטם ילך וידליק גדישו של אחר ואהא חייב לשלם:

**פירוש הרמב"ם**

וכבר ידעת שהדין אצלינו שהעבדים שהזיקו אין בעליהם חייבין לשלם כלל כמו שנתבאר בקמא נשים ועבדים וקטנים פגיעתן רעה הן שחבלו באחרים פטורים. אבל זה שהאדם חייב אם הזיקה בהמתו הרי הוא מפורש בתורה כי יגח שור כי יבער איש וכו'. שאם אקניטנו אם אדאיבנו וארגיזנו.

**שיטה מקובצת מסכת בבא קמא ד.**

אעבד ואמה. לפירוש רש"י ז"ל שפירש משום דתנן בהחובל וכו' קשה דהתם לא מיירי בפיטור האדון אלא העבד פטור שאין לו מה לשלם ואם נשתחרר חייב אבל מתניתין דידים ניחא דמיירי בפיטור האדון. תוספי הרא"ש ז"ל.

**בית הבחירה למאירי בבא קמא ד.**

עבד ואמה אף על פי שכונתם להזיק אין הרב חייב בנזקיהם ואף על פי שהם ממונו ושמירתן עליו ודבר זה תקנה חכמים הוא גזרה שמא יקניטנו רבו וילך וידליק גדישו של חברו ונמצא מחייב את רבו בכל יום ושמא תאמר בשוגג מיהא יתחייבו הבעלים שהרי בשגגה אין בה טעם הקנטה אף הוא מרמה ומזיד ועושה עצמו שוגג:

1. עיין במשנה ידים בעיון הרבה. מה הטעם, לפי המשנה, דפוטרין הפרושים את האדם מלשלם על נזקי עבדו ואמתו.
2. עיין במשנה בפ"ח של ב"ק והשוה למשנה ידים. במה הם שונים זה מזה בְּכִּיווּנָם? (עיין בשיטמ"ק למעלה)
3. באר כל אחד מקושיות תוספות ד"ה מידי. (עיין בתוספות רבינו פרץ ובמהר"ם)
4. מה יש לתמוה על דברי רב אשי בגמרא בנוגע להאיך צוטטו?
5. [מה היתה נוסח המשנה לפני מסדרי הסוגיא?]